- Han syns dette er så alvorlig at han ikke vil ta det på telefonen. Han vil ha kontakt med dem han prater med. Det går ikke på viljen, sa Thor Hushovd-trener Atle Kvålsvoll til VG Nett i går.
Kvålsvoll tar selvkritikk på at han ikke mistenkte eller konfronterte Kjærgaard på et tidligere tidspunkt.
Hushovd valgte likevel å snakke med VG Nett og flere andre medier om Kjærgaard.
- Jeg fikk vite det av Atle som ringte og informerte meg om det. Det var sjokkerende. Det er jo en bombe som slår litt, selv om en del brikker har falt på plass de siste ukene. Steffen har vinglet mer og mer i sine svar, og på den måten er jeg kanskje blitt litt mer usikker, sier Hushovd til VG Nett.